Source: http://luhanka.fi/poytakirjat.php?poytakirja_id=489
Timestamp: 2018-02-23 19:55:55+00:00

Document:
1 § SIVISTYSLAUTAKUNNAN KOKOUSAJANKOHTA JA –TIHEYS TOIMINTAVUONNA 2018
2 § SIVISTYSTOIMEN HALLINTOKUNNAN LASKUJEN HYVÄKSYJÄT TOIMINTAVUODELLE 2018
3 § SIVISTYSLAUTAKUNNAN PÖYTÄKIRJOJEN NÄHTÄVILLÄ PITO V. 2018
4 § VIRANHALTIJAPÄÄTÖKSET
5 § LUHANGAN KUNNAN ESI- JA PERUSKOULUN TYÖ- JA LOMA-AJAT LUKUVUODELLE 2018-2019
6 § VUODEN 2017 TSEMPPARIT JA TSEMPPAAJAT
7 § OPETUSTOIMELLE SAAPUNUT POSTI
8 § MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYSTOIMENLAUTAKUNNALLE
§ 1	SIVISTYSLAUTAKUNNAN KOKOUSAJANKOHTA JA –TIHEYS TOIMINTAVUONNA 2018
Sivistyslautakunta on aiemmin kokoontunut tarvittaessa. Vuonna 2017 kokouksia oli 8 kappaletta. Seuraavan kokouksen ajankohta on yleensä sovittu edellisessä kokouksessa.
§ 2	SIVISTYSTOIMEN HALLINTOKUNNAN LASKUJEN HYVÄKSYJÄT TOIMINTAVUODELLE 2018
Lautakunta valitsee sivistystoimen laskujen hyväksyjät vuodelle 2018 seuraavasti: johtajaopettaja vastaanottaa, tarkistaa ja hyväksyy sivistystoimen laskujen oikeellisuuden. Kirjaston osalta kirjastonhoitaja vastaanottaa ja tarkistaa kirjastotoimen laskut ja johtajaopettaja hyväksyy laskujen oikeellisuuden. Kunnanjohtaja Reijo Urtti hyväksyy laskujen maksatuksen.
Esitystä muutettiin siten, että kunnanjohtaja hyväksyy laskujen maksatuksen.
Uusi esitys hyväksyttiin.
§ 3	SIVISTYSLAUTAKUNNAN PÖYTÄKIRJOJEN NÄHTÄVILLÄ PITO V. 2018 ALKAEN
Sivistyslautakunnan tarkastetut pöytäkirjat pidetään nähtävillä Luhangan kunnantoimistossa ja kunnan verkkokotisivuilla viikon kuluttua kokouksesta 2 viikon ajan. Kokouksen esityslistan valmistuttua, se laitetaan myös kunnan verkkokotisivulle nähtäväksi.
Esitystä muutettiin johtajaopettaja Leila Qvist-Petterssonin toimesta siten, että sivistyslautakunnan tarkastetut pöytäkirjat pidetään nähtävillä Luhangan kunnantoimistossa ja kunnan verkkokotisivuilla viikon kuluttua kokouksesta vähintään 2 viikon ajan.
§ 4	VIRANHALTIJAPÄÄTÖKSET
Kokouksessa ovat nähtävillä johtajaopettaja Leila Qvist-Petterssonin tekemät viranhaltijapäätökset toimintavuonna 2017 ja kuluvana toimintavuonna 2018.
Kokouksessa esiteltiin pykälät 79-85/2017 ja 1-5/2018.
§ 5	LUHANGAN KUNNAN ESI- JA PERUSKOULUN TYÖ- JA LOMA-AJAT LUKUVUODELLE 2018-2019
Luhangan koulun opettajille on esitelty Joutsan kunnan Hyvinvointi- ja sivistyslautakunnan 7.11.2017 § 30 hyväksymät koulujen työ- ja loma-ajat lukuvuodelle 2018-2019. Luhangan koulun opettajakunta on hyväksynyt kyseiset työ- ja loma-ajat Luhangan kunnan koulun työ- ja loma-ajoiksi lukuvuodelle 2018-2019. Kyseiset työ- ja loma-ajat ovat kokouskutsun liitteenä.
Johtajaopettaja esittää, että sivistyslautakunta hyväksyy Joutsan Hyvinvointi- ja sivistyslautakunnan hyväksymät koulujen työ- ja loma-ajat lukuvuodelle 2018-2019 Luhangan kunnan koulun työ- ja loma-ajoiksi lukuvuodelle 2018-2019.
§ 6	VUODEN 2017 TSEMPPARIT JA TSEMPPAAJAT
Nuorten kyvyt esiin -juhla (ent. maakunnallinen palkitsemisjuhla) nostaa esille keskisuomalaisten nuorten aktiivisuutta ja nuorten taustalla toimivia aikuisia. Kuntien nimeämät nuoret sekä aikuiset palkitaan Jyväskylässä perjantaina 9.3.2018! Juhlavan tilaisuuden vastuullinen järjestäjä on Nuorten Keski-Suomi ry.
Vuoden 2017 Nuoren Tsempparin ja Aikuisen Tsemppaajan etsinnät ovat nyt alkaneet! :
Nuori Tsemppari, eli 14-19 –vuotias, aktiivinen nuori TAI 14-19 –vuotiasta koostuva nuorten ryhmä, joka esim. osallistuu yhteiskunnalliseen toimintaan, ohjaa positiivisella otteella lasten tai nuorten harrastusryhmää, kannustaa omalla esimerkillään yritteliäisyyteen, edistää nuorten asioita omassa elinpiirissään tai kannustaa ja opastaa muita nuoria toimimaan.
Nuorten Keski-Suomi ry toivoo, että, kunta on mukana kiittämässä ja kannustamassa paikkakunnan toimijoita sekä mahdollistamassa Nuorten Tsempparien ja Aikuisten Tsemppaajien palkitsemista. Palkinto on monille merkittävä ja mieleenpainuva, kiitosta ei voida koskaan jakaa liikaa! Jokainen Keski-Suomen kunta nimeää valitsemallaan tavalla aktiivisen nuoren tai nuorten ryhmän sekä aikuisen tai aikuistahon, joka omalla toiminnallaan on vaikuttanut positiivisesti kunnassa. Valintaa helpottaa esim. valintaraadin kokoaminen, jossa voi olla nuoria ja aikuisia edustajia esim. järjestöistä, kouluilta, nuorisotiloilta ja seurakunnalta.
Valintaraadin tehtävät:
• Ilmoittaa oman kunnan eri tahoille, että palkittavia etsitään ja tiedottaa samalla, kenelle ja milloin ehdotukset palkittavista ilmoitetaan kuntaan
• Päättää valitseeko raati palkittavat vai esitetäänkö palkittavien valinta esimerkiksi ko. toimialan lautakunnan päätettäväksi
• Valitsee kunnan edustajan palkitsemisjuhlaan (edustaja jakaa palkittavalle mm. ruusun ja todistuksen, jotka tulevat juhlajärjestäjien puolesta)
• Ilmoittaa oheisen linkin takaa löytyvällä ”Palkittavien ilmoittamislomakkeella” viim. 31.1.2018 palkittavien, juhlaan osallistuvan kunnan edustajan sekä ilmoittajan yhteystiedot. Huom! Postiosoite on välttämätön kutsun lähettämistä varten. https://goo.gl/forms/gRf2SjN5RM0fMg373
• Palkitsemisjuhlan jälkeen medialle lähtee tiedote sekä lista palkittavista perusteluineen. Toivomme, että valintaraati on myös yhteydessä oman kunnan tiedotusvälineisiin.
Nuorten Keski-Suomi ry:n tiedote asiasta on nähtävillä kokouksessa. Luhangan kunnan sivistyslautakunnan aiempina vuosina nimeämät kyseisen palkinnon saajat on koottu listaan, joka on kokouskutsun liitteenä.
Sivistyslautakunta valitsee Luhangan kunnan vuoden 2017 Tsemppari- ja Tsemppaaja-palkinnonsaajat.
Luhangan vuoden 2017 Tsemppariksi valittiin Veera Iikkanen. Perusteluiksi mainittiin Veeran aktiivinen toiminta liikuntaryhmien liikuttajana. Veera Iikkanen on vetänyt kahvakuularyhmää ja toiminut Luhangan Väreen lasten ja nuorten liikuntakerhon vetäjänä.
Luhangan vuoden 2017 Tsemppaajaa ei valittu.
§ 7	OPETUSTOIMELLE SAAPUNUT POSTI
Sivistystoimen postidiaari 2017
Lapsiasiavaltuutetun toimisto: Kuntakirje.
Opetushallitus: Tiedote 46/2017:Hakutiedote/Toisen kotimaisen kielen kokeilu perusopetuksessa.
Opetushallitus: Määräys:OPH-2966-2017:Opetuksen ja koulutuksen järjestäjien tietojen tallentaminen KOSKI-tietovarantoon.
Sivistystoimen postidiaari 2018
Opetus- ja kulttuuriministeriö: Kirje OKM/3/592/2018 Digiajan peruskoulu-tutkimushanke
§ 8	MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYSLAUTAKUNNALLE
§ 9	MUUT ASIAT
1. Luhangan kunnan esi- ja peruskouluun ilmoittautuminen tapahtuu ajalla 22.1.-5.2.2018.
Ilmoittautuminen Luhangan kunnan esi- ja peruskouluun on menossa.
2. Toimintakertomus toimintavuodelta 2017 tulee olla kunnanjohtaja Reijo Urtilla viim. 13.2.2018. Seuraava sivistyslautakunnankokous tulisi olla siis viimeistään ti 13.2.2018.
Seuraava sivistyslautakunnan kokous pidetään keskiviikkona 7.2.2018 klo 17.30 Luhangan koululla. Kahvit klo 17.00 alkaen.
3. Ilttiksen maksut
Johtajaopettaja ilmoitti, että Ilttiksen uusia maksuja ei ole vielä otettu käyttöön. Iltapäiväkerhossa mukanaolleiden lasten vanhempia ei ole
laskutettu oikein viime kesällä tehdyn sivistyslautakunnan päätöksen mukaisesti. Uudet maksut otetaan käyttöön lautakunnan päätöksellä 1.2.2018 alkaen. Aikaisemmat maksut olivat 20 € ja 40 €. Uudet maksut ovat 30 € ja 50 €.
Pykälät: 1, 2, 3, 4, 5, 6, 7, 8, 9

References: § 1

§ 2

§ 3

§ 4

§ 5
 § 30

§ 6

§ 7

§ 8

§ 9